ธปท.คุยต้นมี.ค.ลดค่าต๋งเบิกเงิน
โพสต์ทูเดย์ -ธปท.ตามบี้ธนาคารพาณิชย์ลดค่าธรรมเนียมการโอน-เบิกเงินผ่านตู้เอทีเอ็มในต้นมี.ค.นี้ ช่วยลดภาระปีละกว่า 3,000 ล้าน&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; นายฉิม ตันติยาสวัสดิกุล ผู้ช่วยผู้ว่าการ สายระบบข้อสนเทศธนาคารแห่งประเทศไทย (ธปท.) ในฐานะเลขานุการคณะกรรมการระบบการชำระเงิน (กรช.) เปิดเผยว่า ขณะนี้ ธปท.ได้หารือกับสมาคมธนาคารไทยเพื่อปรับระบบการทำงาน เพื่อรองรับการปรับลดค่าธรรมเนียมการบริการโอนเงินผ่านตู้เอทีเอ็มของรายย่อยลงมาในไตรมาสแรกของปีนี้&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; สำหรับค่าธรรมเนียมที่จะลดในรอบนี้ จะเป็นค่าบริการโอนเงินระหว่างธนาคารเดียวกันแต่ข้ามเขต และการเบิกถอนเงินในธนาคารเดียวกันแต่ข้ามเขตซึ่งปัจจุบันคิดตามวงเงินหมื่นละ10 บาท บวกค่าบริการอีกครั้งละ10 บาท หรือค่าบริการขั้นต่ำครั้งละ20 บาทต่อรายการ โดยจะลดเหลือรายการละไม่เกิน 15 บาทต่อครั้งและฟรีครั้งแรกสำหรับการโอนเงินโดยล่าสุดได้มีการหารือและสั่งการกับธนาคารพาณิชย์ให้เร่งดำเนินการแล้ว&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; "ในเรื่องค่าธรรมเนียมที่จะลดในไตรมาสแรกปีนี้นั้น นายประสารไ
31 ม.ค. 2554

โพสต์ทูเดย์ -ธปท.ตามบี้ธนาคารพาณิชย์ลดค่าธรรมเนียมการโอน-เบิกเงินผ่านตู้เอทีเอ็มในต้นมี.ค.นี้ ช่วยลดภาระปีละกว่า 3,000 ล้าน          นายฉิม ตันติยาสวัสดิกุล ผู้ช่วยผู้ว่าการ สายระบบข้อสนเทศธนาคารแห่งประเทศไทย (ธปท.) ในฐานะเลขานุการคณะกรรมการระบบการชำระเงิน (กรช.) เปิดเผยว่า ขณะนี้ ธปท.ได้หารือกับสมาคมธนาคารไทยเพื่อปรับระบบการทำงาน เพื่อรองรับการปรับลดค่าธรรมเนียมการบริการโอนเงินผ่านตู้เอทีเอ็มของรายย่อยลงมาในไตรมาสแรกของปีนี้          สำหรับค่าธรรมเนียมที่จะลดในรอบนี้ จะเป็นค่าบริการโอนเงินระหว่างธนาคารเดียวกันแต่ข้ามเขต และการเบิกถอนเงินในธนาคารเดียวกันแต่ข้ามเขตซึ่งปัจจุบันคิดตามวงเงินหมื่นละ10 บาท บวกค่าบริการอีกครั้งละ10 บาท หรือค่าบริการขั้นต่ำครั้งละ20 บาทต่อรายการ โดยจะลดเหลือรายการละไม่เกิน 15 บาทต่อครั้งและฟรีครั้งแรกสำหรับการโอนเงินโดยล่าสุดได้มีการหารือและสั่งการกับธนาคารพาณิชย์ให้เร่งดำเนินการแล้ว          "ในเรื่องค่าธรรมเนียมที่จะลดในไตรมาสแรกปีนี้นั้น นายประสารไตรรัตน์วรกุล ผู้ว่าการ ธปท. ลงมาดูแลเอง เพื่อให้สามารถปฏิบัติในระยะสั้นได้ แต่ต้องให้เวลาธนาคารผู้ให้บริการไปปรับตัวปรับระบบการทำงานบ้าง แต่จะต้องเป็นไปตามข้อตกลงแน่นอน ส่วนค่าธรรมเนียมอื่นๆ ค่อยมาคุยกันใหม่ว่าจะดำเนินการอย่างไรต่อไป" นายฉิม กล่าว          นายฉิม กล่าวว่า ธปท. มีนโยบายชัดเจนว่า ต้องการส่งเสริมให้เกิดการใช้บัตรเดบิตแทนเงินสดให้มากขึ้น เพราะมีต้นทุนในการบริหารจัดการน้อยกว่าเงินสด          ปัจจุบันทั้งระบบมีบัตรเดบิตอยู่30.70 ล้านใบ มีบัตรเครดิตอยู่13.49 ล้านใบ และบัตรเอทีเอ็ม21.04 ล้านใบ แต่ประชาชนกลับใช้จ่ายเงินซื้อสินค้าผ่านบัตรเดบิตเพียงเดือนละ 67 บาทต่อบัตร แต่ใช้บัตรเดบิตถอนเงินสดถึง 8,618 บาทต่อบัตร          แหล่งข่าวจาก ธปท. เปิดเผยว่าการลดค่าธรรมเนียมการโอนเงินธนาคารเดียวกันแต่ข้ามเขตจะดำเนินการได้ในต้นเดือน มี.ค.นี้แน่นอน ซึ่งจะช่วยลดต้นทุนให้กับประชาชนรายย่อยที่ใช้บริการปีละกว่า 2,500-3,000 ล้านบาท